पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। रिंग रोड पर तीन इमली चौराहे के पास सोमवार रात बाइक सवार युवक के कपड़े ट्रक के एंगल में फंस गए। वह चीखा-चिल्लाया, लेकिन ड्राइवर तक आवाज नहीं पहुंची। ट्रक अपनी गति में दौड़ता रहा। इधर, युवक रोड से रगड़ाता रहा-तड़पता रहा। डेढ़ किलोमीटर दूर जाकर वह ट्रक से अलग हुआ, लेकिन तब तक उसकी सांस थम चुकी थी। घिसाने के कारण लाश क्षत-विक्षत हो गई थी।
पलासिया पुलिस के अनुसार यशवंत पिता रमेश विश्वकर्मा (29) निवासी तिलक नगर सोमवार को बाइक से मामा के घर पीथमपुर गया था। देर रात 12.15 बजे लौट रहा था। थोड़ा पीछे दूसरी बाइक पर ममेरा भाई अरुण और दोस्त विवेक थे। तीन इमली चौराहे के पास एस्सार पेट्रोल पंप के पास एक ट्रक यशवंत के पास से गुजरा। बदकिस्मती से उसके कपड़े ट्रक के पीछे कंडक्टर साइड वाले एंगल में फंस गए। इससे वह लटक गया, जबकि बाइक गिर गई। उसने खुद को बचाने के लिए खूब मशक्कत की और ड्राइवर को आवाज लगाई, परंतु ट्रक नहीं रुका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn